कोडरमा | आदर्श प्लस टू उच्च विद्यालय मधवाटांड़ में रजत जयंती समारोह का आयोजन गुरुवार अपराह्न 2 बजे से किया जाएगा। समारोह में मुख्य अतिथि के रूप में शिक्षा मंत्री डाॅ. नीरा यादव, सम्मानित अतिथि के रूप में भू राजस्व कला संस्कृति व युवा मामले के मंत्री अमर कुमार बाउरी, आवास बोर्ड के अध्यक्ष सह स्थानीय विधायक प्रो. जानकी यादव, बरही विधायक मनोज यादव, राजधनवार विधायक राजकुमार यादव मौजूद रहेंगे। वहीं विशिष्ट अतिथि के रूप में पूर्व मंत्री अन्नपूर्णा देवी, पूर्व विधायक अमित यादव, जिप अध्यक्ष शालिनी गुप्ता, उपाध्यक्ष निर्मला देवी, नगर पर्षद के कार्यकारी अध्यक्ष संतोष यादव, प्रमुख जयप्रकाश राम, जिप सदस्य मुनिया देवी, मुखिया देवकी देवी मौजूद रहेंगे। यह जानकारी प्राचार्य पुनीत यादव ने दी।
bho_Deva